**585/2019. (XI.28.) Kgy. sz. határozat**

1./ A Közgyűlés a VASIVÍZ ZRt.-nél az Alapszabály XVII. fejezetében rögzített igazgatósági és felügyelő bizottsági delegálási jog tekintetében felhatalmazza a polgármestert, hogy a delegálási joggal rendelkező tulajdonostársak mindenkori javaslatát támogassa a társaság Közgyűlésén, amennyiben a javaslat Szombathely Megyei Jogú Város Önkormányzatának fennálló delegálási jogosultságát nem érinti.

2./ A Közgyűlés úgy határoz, hogy a VASIVÍZ Zrt. önkormányzat által delegált igazgatósági tagja, Szalai Bálint visszahívását kezdeményezi a társaság közgyűlésének napjával, helyette Kovács Lászlót javasolja delegálni az Igazgatóságba változatlan időre és díjazási feltételekkel.

A Közgyűlés felkéri a polgármestert, hogy kezdeményezze a Zrt. közgyűlése rendkívüli ülésének összehívását, továbbá, hogy a Zrt. közgyűlésén a fenti döntést képviselje.

**Felelős**: Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Nagyné dr. Gats Andrea, a Jogi és Képviselői Osztály vezetője)

**Határidő**: azonnal